b'\n_START_ARTICLE_\nTony Brise\n_START_SECTION_\n\xc5\xbdivljenjepis\n_START_PARAGRAPH_\nV sezoni 1973 je postal prvak Britanske Formule 3. V Formuli 1 je debitiral na dirki za Veliko nagrado \xc5\xa0panije v sezoni 1975, kjer je z dirkalnikom Williams FW03 mo\xc5\xa1tva Frank Williams Racing Cars osvojil sedmo mesto. Nato je v drugem delu sezone nastopil z dirkalnikom Hill GH1 mo\xc5\xa1tva Embassy Racing with Graham Hill na devetih dirkah. Ob \xc5\xa1tirih odstopih je na dirki za Veliko nagrado \xc5\xa0vedske osvojil \xc5\xa1esto mesto, kar je njegov najbolj\xc5\xa1i rezultat v karieri in edina uvrstitev med dobitnike to\xc4\x8dk. \xc5\xa0e dvakrat pa se je to\xc4\x8dkam pribli\xc5\xbeal s sedmima mestoma na naslednjih dveh dirkah za Veliki nagradi Nizozemske in Francije, poleg tega pa je bil \xc5\xa1e dvakrat petnajsti. Po koncu sezone je umrl skupaj \xc5\xa1e s \xc5\xa1tirimi \xc4\x8dlani mo\xc5\xa1tva v letalski nesre\xc4\x8di v hudi megli pri Londonu, pilotiral pa je Graham Hill.'